pythainlp/thai-wiki-dataset-v4 huggingface dataset:
เดอะ โกะ มาสเตอร์

เดอะ โกะ มาสเตอร์  เป็นภาพยนตร์ชีวประวัติปี ค.ศ. 2006 ที่กำกับโดยเถียน จ้วงจ้าง ถึงเรื่องราวของปรมาจารย์หมากล้อมผู้มีชื่อเสียงแห่งศตวรรษที่ยี่สิบนามว่า อู๋ ชิงหยวน หรือที่รู้จักในชื่อ โกะ เซเง็น ตามการออกเสียงของภาษาญี่ปุ่น ภาพยนตร์เรื่องนี้ ได้รับการจัดฉายรอบปฐมทัศน์ในเทศกาลภาพยนตร์นิวยอร์ก ครั้งที่ 44 โดยมุ่งเน้นไปที่ชีวิตของนักหมากล้อมที่ไม่ธรรมดาซึ่งฉายแววของเด็กอัจฉริยะ ในด้านชื่อเสียงและโชคชะตาของนักคิดเชิงกลยุทธ์ผู้ปฏิวัติแห่งวงการ ตลอดจน ความขัดแย้งระดับโลกที่สับสนวุ่นวายระหว่างบ้านเกิดกับประเทศบุญธรรมของเขา ภาพยนตร์เรื่องนี้ยังมีฉากเกี่ยวข้องกับเกมหมากล้อมในวันระเบิดปรมาณูโจมตี และได้รับการจัดฉายในเทศกาลภาพยนตร์จีนของสถาบันภาพยนตร์อเมริกัน ที่ซิลเวอร์สปริง รัฐแมริแลนด์
การสร้าง.
ผู้รับบทอู๋ ชิงหยวน คือจางเจิ้น ซึ่งเป็นนักแสดงชาวไต้หวัน ที่เคยแสดงประกบกับจาง จื่ออี๋ ใน"พยัคฆ์ระห่ำ มังกรผยองโลก" รวมถึงมีผลงานในภาพยนตร์"โมงยามที่งามที่สุด" จางเจิ้นได้รับการเสนอชื่อเข้าชิงรางวัลม้าทองคำ 2006 สาขานักแสดงนำชายยอดเยี่ยมสำหรับบทบาทของเขา อู๋ ชิงหยวน ตัวจริงยังได้ปรากฏตัวในการแสดงผ่านฉากสั้น ๆ ในช่วงอารัมภบทของภาพยนตร์เรื่องนี้ ภาพยนตร์ได้รับการสร้างโดยหลิว เสี่ยวเตี้ยน ร่วมกับผู้อำนวยการสร้าง หวัง จุน, โอเวน เฉิน, วอเตอร์ บาเรเดร็ชท์ และไมเคิล เจ เวอร์เนอร์ ส่วนบทภาพยนตร์เขียนโดยจง อาเฉิง และออกแบบเครื่องแต่งกายโดยผู้ได้รับรางวัลอย่างเอะมิ วะดะ ดังเช่นภาพยนตร์ที่มีชื่อเสียง อาทิ "Ran", "Dreams" ของคุโระซะวะ รวมถึง"ฮีโร่" และ"จอมใจบ้านมีดบิน" ของจาง อี้โหมว
การตอบรับ.
เอ โอ สกอตต์ แห่งหนังสือพิมพ์"เดอะนิวยอร์กไทมส์" กล่าวถึง"เดอะ โกะ มาสเตอร์" ว่าเป็นแภาพยนตร์ชีวประวัติยิ่งใหญ่และน่าเคารพยำเกรง" รวมถึง"มีความสุขุมและการครุ่นคิดมากกว่าความเป็นละคร หรือการตรวจสอบทางจิตใจ" และ "การถ่ายทำที่ตระการตา" ภาพยนตร์เรื่องนี้ยังได้รับการเสนอเข้าชิงรางวัลภาพยนตร์ที่ประสบความสำเร็จ ในงานเอเชียแปซิฟิกสกรีนอวอร์ด 2007
ถนนพอร์โทเบลโล

ถนนพอร์โทเบลโล  อยู่ในย่านนอตทิงฮิลล์ซึ่งอยู่ในเขตตะวันตกของกรุงลอนดอน ถนนพอร์โทเบลโลสายนี้แต่เดิมเป็นเพียงถนนสายเล็ก ๆ ต่อมาในคริสต์ศตวรรษที่ 19 ผู้คนก็เริ่มมาวางขายสินค้าโดยเริ่มจากของมือสอง แล้วต่อมากลายเป็นตลาดขายของเก่าและของใหม่ ตลอดทั้งสองฝั่งถนนเต็มไปด้วยร้านค้าหลากหลายแบบและขนาด 
ถนนพอร์โทเบลโลเป็นที่รู้จักมากขึ้นและดังไปทั่วโลกจากภาพยนตร์เรื่อง "รักบานฉ่ำที่น็อตติ้งฮิลล์"
มาร์กอ ปิยัตซา

มาร์กอ ปิยัตซา  เกิดเมื่อวันที่ 6 พฤษภาคม พ.ศ. 2538 เป็นนักฟุตบอลชาวโครเอเชีย ผู้ซึ่งปัจจุบันเล่นให้กับสโมสรฟุตบอลยูเวนตุสในกัลโซ่ เซเรียอา และฟุตบอลทีมชาติโครเอเชียในตำแหน่งปีก
อิยาเปล

อิยาเปล  เป็นเมืองหนึ่งในประเทศชิลี ตั้งอยู่ในจังหวัดโชอาปา แคว้นโกกิมโบ ทางตอนกลางของประเทศ อิยาเปลเป็นเมืองหลักของจังหวัดโชอาปา ถือเป็นเขตบริหารระดับที่สามของประเทศในแง่การปกครองรองจากแคว้นและจังหวัด มีสภาเทศบาลเป็นคณะบริหารและมีนายกเทศมนตรี ("alcalde") เป็นหัวหน้าคณะบริหาร อิยาเปลก่อตั้งในปี ค.ศ. 1752 (พ.ศ. 2295) และได้ย้ายเมืองมาอยู่ในตำแหน่งปัจจุบันตั้งแต่ ค.ศ. 1788
เมืองอิยาเปลมีประชากรราว 30,000 คน (พ.ศ. 2555) เมืองใหญ่ที่ใกล้ที่สุดคือ โอบาเย (ประชากร 103,000 คน) ซึ่งอยู่ห่างไปทางทิศเหนือราว 250 กิโลเมตร อิยาเปลตั้งอยู่ริมแม่น้ำอิยาเปลและแม่น้ำโชอาปา เมืองมีลักษณะภูมิอากาศแห้งมาก ปริมาณน้ำฝนส่วนใหญ่อยู่ในช่วงฤดูหนาว
เศรษฐกิจ.
เศรษฐกิจหลักของอิยาเปลมาจากภาคเกษตรกรรมและการทำเหมืองแร่ขนาดเล็ก โดยภาคเกษตรใช้พื้นที่ราว 3,500 เฮกตาร์ ครอบคลุมพื้นที่ชลประทานของริโอโชอาปา พืชเศรษฐกิจที่สำคัญของเมืองคือ พืชสกุลส้ม
สถานที่ท่องเที่ยว.
ห่างจากเมืองอิยาเปลไปทางเหนือราว 15 กิโลเมตร เป็นที่ตั้งของอุทยานแห่งชาติลัสชินชิยัส (Las Chinchillas) ซึ่งมีพื้นที่ราว 42 ตารางกิโลเมตร ในเขตอุทยานแห่งชาติสามารถพบตัวชินชิยา สัตว์ฟันแทะขนาดเล็กและเป็นสัตว์ประจำถิ่นที่พบในประเทศชิลีหรือประเทศเพื่อนบ้านเท่านั้น นอกจากนี้ในตัวเมืองยังมีพิพิธภัณฑ์ทางโบราณคดีขนาดเล็กแห่งหนึ่ง และมีสิ่งก่อสร้างทางประวัติศาสตร์ตั้งแต่ยุคล่าอาณานิคม บางแห่งสร้างตั้งแต่ปี ค.ศ. 1780
มิตซูบิชิ F-15J

มิตซูบิชิ F-15J/DJ อีเกิล  คือเครื่องบินขับไล่ F-15C/D เวอร์ชันที่ญี่ปุ่นผลิตภายใต้สิทธิบัตรจากสหรัฐ เพื่อภารกิจของกองกำลังป้องกันตนเองทางอากาศญี่ปุ่น ผู้รับเหมาหลักคือมิตซูบิชิเฮฟวีอินดัสทรีส์ โดยส่งมอบลำแรกในปี 1981 และประกอบในประเทศจำนวนมากเพื่อทดแทน F-104 สตาร์ไฟเตอร์
แม้จะมีพื้นฐานจาก F-15C/D แต่เวอร์ชั่นญี่ปุ่นมีความแตกต่างบางประการ เช่น F-15C/D ที่ใช้งานโดยสหรัฐ ติดตั้งอุปกรณ์สงครามอิเล็กทรอนิกส์ (EW) และระบบรบทางอากาศที่ครบถ้วน ขณะที่ F-15J ถูกตัดบางส่วนออก เช่น ชุดอุปกรณ์กวนสัญญาณและอุปกรณ์ควบคุมสงครามอิเล็กทรอนิกส์ เนื่องจากข้อจำกัดด้านการส่งออกเทคโนโลยีอ่อนไหวของสหรัฐ ญี่ปุ่นจึงต้องพัฒนระบบเตือนภัยเรดาร์และระบบป้องกันตัวเองที่ผลิตโดยบริษัทในประเทศ
อีกประเด็นที่ต่างคือ การบำรุงรักษาและการผลิต F-15J กว่าสองในสามถูกผลิตและประกอบโดยมิตซูบิชิในญี่ปุ่น พร้อมการถ่ายทอดเทคโนโลยีบางส่วน ทำให้โครงสร้างและเครื่องยนต์ เช่น Pratt & Whitney F100-PW-220 ที่ผลิตโดย IHI สามารถซ่อมบำรุงได้ในประเทศ แตกต่างจาก F-15C/D ของสหรัฐที่ขึ้นตรงกับสายการผลิตดั้งเดิม นอกจากนี้ F-15J ผ่านโครงการ MSIP ซึ่งเพิ่มประสิทธิภาพเรดาร์และคอมพิวเตอร์ภารกิจ รวมทั้งโครงการ Japanese Super Interceptor ในปี 2024-2030 ที่จะอัปเกรดเรดาร์ AESA และระบบสงครามอิเล็กทรอนิกส์ใหม่ ซึ่งจะทำให้เหนือกว่า F-15C/D ที่ใช้งานโดยสหรัฐ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ซีซีทีวี 10

ซีซีทีวี 10  เป็นช่องรายการทางสถานีวิทยุโทรทัศน์กลางแห่งประเทศจีน ออกอากาศครั้งแรกเมื่อปี 2544 ปัจจุบันออกอากาศผ่านภาคพื้นดิน ทางช่อง 10 ของกรุงปักกิ่ง สถานีช่องนี้ออกอากาศเกี่ยวกับการศึกษา
เวลาในประเทศชิลี

เวลาในประเทศชิลี แบ่งเขตเวลาออกเป็น 3 แบบ ได้แก่
ประวัติ.
ก่อนวันที่ 28 มกราคม พ.ศ. 2558 ชิลีใช้เวลามาตรฐาน 2 เขตเวลา แต่ละเขตเวลามีเวลาออมแสง ดังนี้
เวลาออมแสง ใช้ในช่วงฤดูร้อน (ราวเดือนธันวาคมถึงกุมภาพันธ์) ได้แก่
ต่อมาตั้งแต่วันที่ 28 มกราคม พ.ศ. 2558 ทางการชิลีได้มีการปรับเขตเวลาโดยใช้ออฟเซตเวลาสากลเชิงพิกัดเป็นเวลาออมแสงอย่างถาวร ทำให้ชิลีมีเขตเวลาดังนี้
ชิลีใช้เวลามาตรฐานดังกล่าวมาตลอดปี 2558 ซึ่งในขณะเดียวกันทางการได้รับคำวิจารณ์จากสาธารณะในเรื่องผลกระทบของการใช้เวลาเดียวตลอดปี ทั้งเรื่องอัตราการขาดเรียนที่เพิ่มขึ้นของนักเรียนในช่วงฤดูหนาว คอมพิวเตอร์และอุปกรณ์อิเล็กทรอนิกส์ไม่สามารถแสดงเวลาที่ถูกต้อง (ตามเวลามาตรฐานที่รัฐบาลกำหนด) รวมทั้งยังมีรายงานว่าผลผลิตชาวสวนลดลงกว่า 15% เมื่อเทียบกับปีก่อนหน้าเนื่องจากชั่วโมงทำงานของแรงงานไม่สอดคล้องกับช่วงเวลาที่มีแสงอาทิตย์ทำให้งานไม่เกิดประสิทธิภาพ นอกจากนี้ยังทำให้ผู้ผลิตต้องจัดหาแสงสว่างเพิ่มเติมทำให้ปริมาณการใช้ไฟฟ้าสูงขึ้น จนกระทั่งปี พ.ศ. 2559 ทางการชิลีตัดสินใจเปลี่ยนแปลงเวลามาตรฐานให้สอดคล้องกับฤดูกาล โดยในชิลีแผ่นดินใหญ่กำหนดให้ใช้เขตเวลา ในช่วงฤดูหนาว ตั้งแต่เสาร์ที่สองของเดือนพฤษภาคมถึงเสาร์ที่สองของเดือนสิงหาคม นอกเหนือจากนี้ให้ใช้เขตเวลา UTC−03:00 ปี พ.ศ. 2560 ได้มีการตั้งเขตเวลาขึ้นใหม่ในแคว้นมากายาเนสและลาอันตาร์ตีกาชีเลนา โดยใช้ค่า เดียวตลอดทั้งปี ทำให้ชิลีแผ่นดินใหญ่มีเวลาที่ต่างกัน 2 เวลาเป็นครั้งแรก
ทะเลสาบไซ

ทะเลสาบไซ (; โรมาจิ: "Sai-ko") เป็นหนึ่งในทะเลสาบฟูจิทั้งห้า ตั้งอยู่ทางตอนใต้ของจังหวัดยามานาชิ ใกล้กับภูเขาฟูจิ ทะเลสาบไซเป็นทะเลสาบที่ใหญ่ที่สุดเป็นดับดับ 4 และลึกที่สุดเป็นดันดับ 2 ในบรรดาทะเลสาบฟูจิทั้งห้า ส่วนที่ลึกที่สุดลึกกว่า 71.1 เมตร และยังมีพื้นน้ำสูงกว่าระดับน้ำทะเลราว 900 เมตร เท่ากับทะเลสาบโมโตซุและทะเลสาบโชจิ ซึ่งในอดีตทะเลสาบทั้งสามแห่งนี้ทะเลสาบแห่งเดียวกัน ก่อนที่การปะทุของภูเขาไฟฟูจิในปี ค.ศ. 864-868 ทำให้ธารลาวาไหลลงมาและแยกทะเลสาบออกเป็นสามแห่ง ส่วนหนึ่งของธารลาวาปัจจุบันสามารถพบได้ในอาโอกิงาฮาระ นอกจากนี้ยังมีหลักฐานชี้ว่า ทะเลสาบทั้งสามแห่งนี้มีทางน้ำใต้ดินเชื่อมกันอยู่
จรูญ ธรรมศิลป์

จรูญ ธรรมศิลป์ (ชื่อเล่น เป๊ะ) เกิดวันที่ 1 เมษายน พ.ศ. 2499 เป็นผู้กำกับ ค่ายผลิตละคร ดาราวิดีโอ ช่อง 7 HD และมีผลงานเรื่องแรกคือเรื่อง เจ้าหญิงแตงอ่อน และได้สร้างผลงานละครหลังข่าวไว้อีกมากมาย เช่น รากนครา ฟ้าใหม่ หลงเงาจันทร์ ขิงก็ราข่าก็แรง อาเก๋ง เสียชีวิตลงอย่างสงบด้วยโรคมะเร็ง เมื่อช่วงเช้าวันที่ 11 พฤศจิกายน 2558 ที่โรงพยาบาลจุฬาภรณ์
ผลงาน.
กำกับละครโทรทัศน์.
สถานีโทรทัศน์สีกองทัพบกช่อง 7
ธนาคารมิตซูบิชิ ยูเอฟเจ

ธนาคารมิตซูบิชิ ยูเอฟเจ (; โรมาจิ: "มิตสึบิชิ ยูเอะฟุเจ กิงโก",) เป็นธนาคารที่ใหญ่ที่สุดของประเทศญี่ปุ่น และเป็นธนาคารที่ใหญ่ที่สุดเป็นอันดับแปดของโลก ก่อตั้งเมื่อวันที่ 1 มกราคม พ.ศ. 2549 จากการควบรวมกิจการของธนาคารโตเกียว-มิตซูบิชิ เข้ากับธนาคารยูเอฟเจ โดยธนาคารแห่งนี้ถือเป็นหน่วยหลักของมิตซูบิชิ ยูเอฟเจ ไฟแนนเชียล กรุ๊ป ในการให้บริการทางการเงินแก่ลูกค้าทั้งรายย่อยและรายใหญ่ ตลอดจนรัฐบาลทั่วโลก ถึงแม้ว่าลูกค้าส่วนใหญ่ของธนาคารจะเป็นลูกค้าภายในประเทศ แต่ธนาคารก็มีสัดส่วนลูกค้าในต่างประเทศมากถึง 35% และมีแนวโน้มเพิ่มขึ้นเรื่อย ๆ
อากาศยานลำตัวแคบ

อากาศยานลำตัวแคบ หรือ อากาศยานแบบมีช่องทางเดินเดียว  คืออากาศยานที่มีความกว้างของลำตัวตั้งแต่ 3-4 เมตร (10-13 ฟุต) และมีการจัดวางที่นั่งแถวละตั้งแต่ 2-6 ที่นั่ง โดยอากาศยานที่มีข้อจำกัดด้านพิสัยการบินซึ่งไม่สามารถเดินทางข้ามทวีปหรือข้ามมหาสมุทรแอตแลนติกได้ถูกเรียกว่า "อากาศยานภูมิภาค" (Regional airliner)
ตรงข้ามกับ อากาศยานลำตัวกว้าง ซึ่งเป็นอากาศยานที่มีขนาดใหญ่กว่า และมักจะมีหลายชั้นโดยสาร โดยมีขนาดลำตัวตั้งแต่ 5-7 เมตร (16-20 ฟุต) และมีสองช่องทางเดิน โดยสามารถจุผู้โดยสารได้ตั้งแต่ 7-10 คนต่อหนึ่งแถว อากาศยานลำตัวกว้างสามารถบรรทุกผู้โดยสารได้ตั้งแต่ 200 ถึง 600 คน ในขณะที่ความจุสูงสุดของอากาศยานลำตัวแคบที่ใหญ่ที่สุด ได้แก่โบอิง 757-300 สามารถบรรทุกได้เพียง 289 คน
นักวิเคราะห์ด้านการบินคาดว่าจะมีอากาศยานใหม่กว่า 41,000 ลำ ในระหว่างปี 2015-2035 ซึ่งรวมกันมีมูลค่าสูงถึง 2.83 ล้านล้านเหรียญสหรัฐ โดยมูลค่านั้นแบ่งเป็นอากาศยานลำตัวแคบครึ่งหนึ่ง และอากาศยานลำตัวกว้างอีกครึ่งหนึ่ง หนึ่งในสามของอากาศยานลำตัวแคบนั้นคาดว่าจะเป็นแอร์บัส เอ320 และอีกหนึ่งในสามคือโบอิง 737
วิสิษฐ์ ตันสัจจา

นายวิสิษฐ์ ตันสัจจา อดีตรัฐมนตรีช่วยว่าการกระทรวงพาณิชย์ และอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์
การทำงาน.
วิสิษฐ์ ตันสัจจา เคยทำงานในบริษัท เอสโซ่ (ประเทศไทย) จำกัด ต่อมาได้ลาออกเพื่อไปรับตำแหน่งกรรมการรองผู้จัดการธนาคารทหารไทย จากนั้นก็ลาออกจากธนาคารทหารไทยอีกครั้ง และหันมาทำธุรกิจส่วนตัวในนามบริษัท วิทไทย จำกัด 
ในปี พ.ศ. 2523 นายวิสิษฐ์ ตันสัจจา ได้รับการชักชวนจาก บุญชู โรจนเสถียร รองนายกรัฐมนตรีฝ่ายเศรษฐกิจ ให้มารับตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ทำหน้าที่กำกับดูแลเรื่องน้ำมัน ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีช่วยว่าการกระทรวงอุตสาหกรรม แต่ก็รับตำแหน่งดังกล่าวได้เพียงเดือนเศษ ก็ได้ลาออกจากตำแหน่ง
หลังจากนั้นนายวิสิษฐ์ ตันสัจจา ได้รับการทาบทามจากนายบุญชูอีกครั้ง ให้เข้ามารับตำแหน่งกรรมการรองผู้จัดการธนาคารนครหลวงไทย แต่ก็รับหน้าที่ดังกล่าวได้ไม่นาน
งานภาพยนตร์.
วิสิษฐ์ ตันสัจจา เคยเป็นผู้สร้างภาพยนตร์ไทย เรื่อง "เพลงเหย่อย" เมื่อ พ.ศ. 2507 ซึ่งในปี พ.ศ. 2559 หอภาพยนตร์ (องค์การมหาชน) ได้ประกาศให้เป็นภาพยนตร์ที่ได้รับการขึ้นทะเบียนมรดกภาพยนตร์ของชาติครั้งที่ 6 ประจำปี พ.ศ. 2559
ประกายพฤกษ์ ศรุตานนท์

ประกายพฤกษ์ ศรุตานนท์ (3 พฤศจิกายน พ.ศ. 2470 – 30 ธันวาคม พ.ศ. 2558) อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ และอดีตอธิบดีกรมชลประทาน
ประวัติ.
ประกายพฤกษ์ ศรุตานนท์ เป็นบุตรของหลวงนุภาณศิษยานุสรรค์ กับเจ้าตาวคำ ศรุตานนท์ (ธิดาพระยาราชวงศ์ (เจ้าน้อยบุญศรี บุตรรัตน์) กับเจ้าเวียงชื่น เทพวงศ์ และเป็นราชนัดดาในเจ้าหลวงพิริยเทพวงศ์ เจ้าผู้ครองนครแพร่องค์สุดท้าย) มีพี่สาว 1 คน คือ ประกายศรี ศรุตานนท์
การทำงาน.
ประกายพฤกษ์ ศรุตานนท์ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ในเดือนมีนาคม พ.ศ. 2524 และต่อมาได้ลาออกจาตำแหน่งในเดือนธันวาคมของปีเดียวกัน ต่อมาได้รับแต่งตั้งให้ดำรงตำแหน่งอธิบดีกรมชลประทาน ในระหว่างปี พ.ศ. 2527 ถึงปี พ.ศ. 2529
ซีซีทีวี 14

ซีซีทีวี 14  เป็นสถานีวิทยุโทรทัศน์กลางแห่งประเทศจีน ออกอากาศรายการประเภทเด็ก ในประเทศจีน เริ่มออกอากาศ วันที่ 28 มิถุนายน ค.ศ. 2003 มีการ์ตูนที่ออกอากาศ เช่น สพันจ์บ็อบ สแควร์แพนส์ และการ์ตูนอื่นๆ สถานีนี้ยังออกอากาศรายการประเภท เกมโชว์สำหรับเด็กอีกด้วย
การออกอากาศ.
ซีซีทีวี 14 ออกอากาศ 18 ชั่วโมง ตั้งแต่เวลา 06.00-24.00 ตามเวลาของประเทศจีน
วอลเลย์บอลหญิงชิงแชมป์สโมสรเอเชีย 2015

วอลเลย์บอลหญิงชิงแชมป์สโมสรเอเชีย 2015  เป็นการแข่งขันที่จัดขึ้นของ AVC ชิงแชมป์สโมสร การแข่งขันนี้จัดขึ้นในประเทศ เวียดนาม
การแบ่งกลุ่ม.
"* ถอนตัว"
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พระตำหนักอากาซากะ

พระตำหนักอากาซากะ หรือ พระที่นั่งเนินแดง (; โรมาจิ: "Akasaka rikyu"; : อากาซาการิกีว) หรือที่รู้จักกันในชื่อ ทำเนียบรับรอง  เป็นอดีตพระตำหนักในเขตพระราชฐานอากาซากะในเขตมินาโตะ กรุงโตเกียว ปัจจุบันเป็นสถานที่รับรองการมาเยือนอย่างเป็นทางการของอาคันตุกะระดับสูงของรัฐบาลญี่ปุ่น และยังถือเป็นหนึ่งในอาคารที่ใหญ่ที่สุดที่ก่อสร้างขึ้นในยุคเมจิ
แรกเริ่มถูกสร้างขึ้นโดยรับสั่งของจักรพรรดิเมจิเพื่อเป็นที่ประทับของมกุฎราชกุมารในปี พ.ศ. 2442 ก่อสร้างด้วยสถาปัตยกรรมแบบนีโอบารอกตามแบบอย่างตะวันตก ในตอนแรกนั้น มันถูกเรียกว่า พระราชวังโทงู (วังมกุฎราชกุมาร) โดยมกุฎราชกุมารฮิโรฮิโตะ ซึ่งทรงเป็นผู้สำเร็จราชการแผ่นดินในขณะนั้น ได้เริ่มพำนักที่พระตำหนักแห่งนี้ในเดือนกันยายน พ.ศ. 2466 จนถึงกันยายน พ.ศ. 2471 สองเดือนก่อนบรมราชาภิเษก ซึ่งในช่วงที่ทรงพำนักอยู่ที่พระราชวังแห่งนี้ พระองค์ทรงอภิเษกสมรสและมีพระราชธิดาสองพระองค์
ภายหลังสงครามโลกครั้งที่สอง อาคารพระตำหนักก็ถูกถอดออกจากรายชื่อเขตพระราชฐาน และใช้เป็นที่ทำการของหน่วยงานรัฐบาลหลายหน่วย เช่น หอสมุดสภานิติบัญญัติแห่งชาติ สำนักงานกฤษฎีกา เป็นต้น เมื่อเศรษฐกิจของประเทศเริ่มฟื้นตัวจากสงครามโลก รัฐบาลก็มีแนวคิดที่จะจัดตั้งทำเนียบรับรองของรัฐบาล ในขณะนั้น รัฐบาลได้เลือกอดีตที่ประทับของเจ้าชายยาซูฮิโกะ เจ้าอาซากะ (ปัจจุบันเป็นพิพิธภัณฑ์ศิลปะเทเอ็ง) เป็นทำเนียบรับรอง แต่เนื่องจากตระหนักได้มีขนาดที่คับแคบเกินจุดประสงค์ จึงมีความคิดที่จะบูรณะพระตำหนักอากาซากะขึ้นเป็นทำเนียบรับรองแห่งใหม่ อาคันตุกะคนแรกที่ได้พำนักในทำเนียบรับรองแห่งนี้คือ ประธานาธิบดีเจอรัลด์ ฟอร์ดแห่งสหรัฐอเมริกา
พระตำหนักแห่งนี้ได้รับการขึ้นทะเบียนให้เป็นสมบัติประจำชาติญี่ปุ่น ในเดือนธันวาคม พ.ศ. 2552
กาบรีแยล เปาลิสตา

กาบรีแยล อาร์มังดู จี อาเบรว  หรือที่รู้จักกันในชื่อ กาบรีแยล เปาลิสตา (Gabriel Paulista) หรือ กาบรีแยล (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลิกา ประเทศสเปน
กาบรีแยล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้ ทุกคนจึงดิ้นรนทำทุกอย่างเพื่อปากท้อง สำหรับกาบรีแยลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ
กาบรีแยลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบิยาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015
ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีแยลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีแยลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม
กาบรีแยลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง
นอกจากนี้แล้วกาบรีแยลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก 
ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีแยลย้ายไปสู่บาเลนเซีย ในลาลิกา ของสเปน ด้วยสัญญาเป็นเวลา 5 ปี
นิตไตจิ

คากูโอซันนิตไตจิ (; โรมาจิ: "Kakuōzan Nittai-ji") หรือ วัดญี่ปุ่น-ไทย เป็นวัดพุทธในนครเขตชิกูซะ นาโงยะ จังหวัดไอจิ ประเทศญี่ปุ่น วัดแห่งนี้เป็นวัดพุทธที่ไม่ขึ้นกับสำนักและนิกายใด ๆ ทุกวันที่ 21 ของเดือน บริเวณหน้าวัดจะมีการจัดถนนคนเดินขนาดใหญ่
ประวัติ.
นิตไตจิสร้างขึ้นใน พ.ศ. 2447 เพื่อใช้เป็นสถานที่ประดิษฐานพระพุทธรูปนามว่า "พระพุทธศากยมุนี" ซึ่งได้รับพระราชทานจากพระบาทสมเด็จพระจุลจอมเกล้าเจ้าอยู่หัว ชื่อนิตไตจินั้น มาจากการประสมตัวอักษรคันจิ 日 ที่หมายถึงญี่ปุ่น กับ 泰 ที่หมายถึงไทย ดังนั้นจึงมีอึกชื่อหนึ่งว่า วัดญี่ปุ่น-ไทย นอกจากนี้ ภายในวัดยังมีพระบรมราชานุสาวรีย์ของรัชกาลที่ 5 ตั้งอยู่ด้วย เพื่อเป็นเกียรติและแสดงถึงมิตรไมตรีของทั้งสองประเทศ ภายในวัดยังมีระฆังยักษ์ สลักอักษรพระปรมาภิไธยย่อของรัชกาลที่ 5 และรัชกาลที่ 9 นอกจากนี้ ในเขตกำแพงวัดยังมีสถูปเจดีย์ศิลปะแบบอินเดีย ภายในประดิษฐานพระบรมสารีริกธาตุจากเมืองกบิลพัสดุ์ ซึ่งรัชกาลที่ 5 ได้พระราชทานแบ่งมาตั้งอยู่อีกด้วย
ไผ่รวก

ไผ่รวก (ชื่อวิทยาศาสตร์: "Thyrsostachys siamensis") เป็นไผ่ขนาดค่อนข้างเล็ก เหง้ารวมเป็นกอแน่น กาบหุ้มลำต้นรัดแน่น ไม่หลุดจนแก่ ยอดกาบเรียงสอบไปหาปลาย ไม่มีติ่งปลายกาบ ใบเดี่ยวเรียงสลับ 2 แถว ทนแล้งได้ดี กระจายพันธุ์ทั่วทุกภาคของประเทศไทย นิยมปลูกกันลมหรือปลูกเป็นรั้ว พบครั้งแรกในประเทศไทย ชื่อสปีชีส์ตั้งเป็นเกียรติให้แก่ประเทศไทย กระจายพันธุ์ใน ยูนนาน พม่า ลาว ไทย เวียดนาม ศรีลังกา บังกลาเทศ มาเลเซีย
วัดแสนสุข (จังหวัดเพชรบูรณ์)

วัดแสนสุข เป็นวัดราษฎร์มหานิกาย ตั้งอยู่บ้านห้วยโป่ง ตำบลวังชมภู อำเภอเมือง จังหวัดเพชรบูรณ์ ได้ประกาศตั้งเป็นวัดเมื่อปี พ.ศ. 2482 ครอบคลุมเนื้อที่ประมาณ 5 ไร่
วัดแสนสุขมีเจ้าอาวาสปกครองตามลำดับดังนี้ (เริ่มจากที่พอสืบทราบได้ เนื่องจากไม่มีบันทึกตั้งแต่ต้นตั้งวัด)
หน่วยงานอื่นๆภายในวัด
ว่านดอกสามสี

ว่านดอกสามสี (ชื่อวิทยาศาสตร์: "Christisonia siamensis") เป็นพืชเบียนในวงศ์ดอกดิน เป็นพืชปีเดียว ขึ้นบนรากของพืชชนิดอื่น ลำต้นขนาดเล็กอยู่ใต้ดิน ดอกเดี่ยว กลีบสีม่วงเข้ม บานอยู่ได้ 2-3 วันจึงเริ่มโรย ผลเป็นฝัก แก่แล้วแตก ออกดอกช่วงเดือนพฤษภาคม–ตุลาคม พบครั้งแรกในประเทศไทยโดยหมอคาร์ ชาวไอริชที่จังหวัดน่าน เมื่อ 22 กุมภาพันธ์ พ.ศ. 2455 ชื่อสปีชีส์ตั้งขึ้นเป็นเกียรติให้กับประเทศไทย 
พบที่อินเดีย และพม่า ในไทยพบแทบทุกภาค ภาคใต้ถึงชุมพร พบมากตามเขาหินปูน ความสูง 300-800 เมตร
จันทนา

จันทนา (ชื่อวิทยาศาสตร์: "Tarenna hoaensis") เป็นพืชในสกุลจันทนา วงศ์เข็ม เปลือกต้นสีเทาอ่อน แตกเป็นร่องเล็กๆ ตามความยาวของลำต้น เนื้อไม้สีขาวหรือเหลืองอ่อน ใบเดี่ยว หูใบเป็นแบบหูใบร่วม ดอกช่อ ออกตามปลายกิ่ง ดอกย่อยสีขาว มีกลิ่นหอม ผลรูปกลมรี ในสมัยโบราณใช้แก่นของต้นทำยาแทนจันทน์ขาวที่หายากและราคาแพง
จันทน์ขาว

จันทน์ขาว (ชื่อวิทยาศาสตร์: "Santalum album") เป็นพืชในวงศ์ย่านตีเมีย บางครั้งเรียก "แก่นจันทน์" หรือ "จันทน์หิมาลัย" ใช้เป็นสมุนไพรบำรุงประสาท แก้ร้อนใน กระหายน้ำ ปลูกมากทางภาคใต้ของประเทศอินเดียตั้งแต่เมืองไมซอร์จนถึงมัทราส ชาวฮินดูใช้เป็นยาแก้ไข้ บดเป็นผงผสมในยาทาแก้ไฟลามทุ่ง ผื่นคันเรื้อรัง เมื่อนำมากลั่นด้วยไอน้ำจะได้น้ำมันจันทน์ขาว สีเหลืองอ่อน มีกลิ่นหอม ใช้ผสมในเครื่องหอมและสบู่ ใช้แกะสลักเป็นพระพุทธรูป หรือใช้ทำของใช้ เช่น พัด ใช้ในพิธีเผาศพของชนชั้นสูง และใช้สำเร็จโทษเจ้านายชั้นสูงที่กระทำความผิด
เมย์ไหน..ไฟแรงเฟร่อ

เมย์ไหน..ไฟแรงเฟร่อ  เป็นภาพยนตร์ไทยแนวโรแมนติก-คอมเมดี้-แฟนตาซี ที่ออกฉายในปี พ.ศ. 2558 ผลิตโดยจอกว้างฟิล์ม และจัดจำหน่ายโดยจีทีเอช ร่วมเขียนบทและกำกับโดย ชยนพ บุญประกอบ ที่เคยมีผลงานการกำกับ ซักซี้ด ห่วยขั้นเทพ นำแสดงโดย สุทัตตา อุดมศิลป์, ธิติ มหาโยธารักษ์, ธนภพ ลีรัตนขจร และ นรีกุล เกตุประภากร
เดิมนั้น ภาพยนตร์เรื่องนี้มีกำหนดฉายในช่วงเดือนพฤษภาคม พ.ศ. 2558 แต่เนื่องจากเกิดเรื่องขึ้นระหว่างการถ่ายทำรายการ โฟร์เซนฮอร์โมนส์ ทริปว้าวุ่น 0 องศา เมื่อเดือนเมษายน พ.ศ. 2558 และสุทัตตา อุดมศิลป์ นักแสดงนำของเรื่องถูกสั่งพักงานเป็นเวลา 6 เดือน ทำให้ภาพยนตร์เรื่องนี้ต้องถูกเลื่อนกำหนดฉายเป็นวันที่ 1 ตุลาคม พ.ศ. 2558 แทน นอกจากนั้นภาพยนตร์เรื่องนี้ยังเป็นภาพยนตร์เรื่องสุดท้ายของค่ายจีทีเอช ก่อนที่จะเลิกกิจการในเดือนธันวาคม พ.ศ. 2558
เนื้อเรื่อง.
ป๋อง (ธิติ มหาโยธารักษ์) เป็นเด็กหนุ่มชั้นม.5 ที่แอบหลงรัก มิ้ง (นรีกุล เกตุประภากร) นักเรียนชั้นเดียวกัน ป๋องระบายความรู้สึกของเขาที่มีต่อมิ้งผ่านการ์ตูนที่วาดลงสมุดเองกับมือ จนกระทั่งวันหนึ่งเมื่อป๋องเผลอหลุดเอาสมุดที่วาดไว้ไปส่งคุณครู ทำให้สมุดถูกส่งไปให้มิ้งโดยใครบางคน ป๋องวิ่งตามเพื่อไปเอาสมุดแต่ก็พบว่ามิ้งได้อ่านและรังเกียจเขาไปแล้ว
ป๋องจึงตามหาคนที่เอาสมุดไปให้มิ้ง และพบว่าคนคนนั้นคือ เมย์ไหน (สุทัตตา อุดมศิลป์) ทำให้ตอนแรกป๋องตั้งใจเล่นงานเมย์ก่อนพบว่าเมย์มีพลังพิเศษ ด้วยความสงสารที่ความสามารถของเธอนั้นส่งผลเสียต่อตัวเอง ป๋องจึงคบเธอเป็นเพื่อน และได้รู้อีกด้วยว่าเมย์ชอบ เฟม (ธนภพ ลีรัตนขจร) ตัวท็อปของโรงเรียนที่ชวนเธอร่วมแข่งวิ่งผลัดในงานกีฬาสี ทั้งคู่จึงตกลงช่วยเหลือกันและกันเพื่อพิชิตใจคนที่พวกเขาแอบชอบและหาทางไม่ให้เมย์ปล่อยกระแสไฟฟ้าออกมาใส่เฟม แต่ทั้งคู่กลับไม่รู้ตัวถึงความรู้สึกที่พวกเขามีให้แก่กัน
ต่อมา ป๋องสารภาพรักกับมิ้งและถูกปฏิเสธ ในขณะที่ฝั่งเมย์เดินหน้าต่อและเฟมก็ชอบเมย์อีกด้วย ซึ่งทั้งคู่ตกลงที่จะเป็นแฟนกันถ้าเมย์ชนะในวันแข่ง เมื่อวันแข่งมาถึง ป๋องกลับเข้าใจความรู้สึกของตัวเองและรู้ตัวว่าตัวเองชอบเมย์มาตลอด เขาจึงรีบเข้าไปบอกความรู้สึกของเขากลางงานแข่ง แม้เมย์ชนะในงานแข่ง แต่เพราะรู้ตัวแล้วว่าตัวเองก็ชอบป๋องเหมือนกัน ทำให้เมย์ก็ปฏิเสธคำขอเป็นแฟนของเฟม เมื่องานกีฬาสีใกล้จบลง ป๋องกับเมย์ได้มาจับมือกันอีกครั้งในเพลงสามัคคีชุมนุม และด้วยความเขินที่ป๋องแซวทำให้เมย์ช็อตนักเรียนทั้งโรงเรียนในที่สุด
นักแสดงและตัวละคร.
ตัวละครหลัก.
เด็กสาวม.5 ผู้มีพลังวิเศษ เมื่อหัวใจของเธอเต้นแรงกว่า 120 ครั้งต่อนาทีแล้วจะปล่อยกระแสไฟฟ้าออกมา
เด็กหนุ่มม.5 ที่ขึ้นชื่อว่าไม่ได้เรื่องแทบจะทุกด้าน ยกเว้นความสามารถด้านวาดรูประดับเทพ
รุ่นพี่ม.6 ตัวท็อปของโรงเรียน ความสามารถรอบด้าน หน้าตาดี และเป็นคนที่เมย์ไหนแอบชอบ
เพื่อนร่วมชั้นของเมย์ไหน ฉลาด รอบรู้ มีความเป็นผู้นำสูง และเป็นคนที่ป๋องแอบชอบ
การตอบรับในประเทศไทย.
ภาพยนตร์เรื่องนี้ทำรายได้เปิดตัว 4.89 ล้านบาท ระหว่างวันที่ 22-28 ตุลาคม 2558 ภาพยนตร์เรื่องนี้ทำรายได้ 74.12 ล้านบาท
มะลิภูหลวง

มะลิภูหลวง (ชื่อวิทยาศาสตร์: "Jasminum decipiens") เป็นไม้พุ่มรอเลื้อยในวงศ์มะลิ ใบเดี่ยวรูปไข่หรือรูปรี ดอกช่อออกที่ปลายยอด ดอกย่อยมีตั้งแต่ 10 ดอกขึ้นไป กลีบดอกเป็นหลอด ปลายแยกเป็น 7 กลีบ กลิ่นหอมแรง ออกดอกเดือนกันยายน–พฤศจิกายน กระจายพันธุ์ในป่าดิบเขาในอุทยานแห่งชาติเขาใหญ่และเขตรักษาพันธุ์สัตว์ป่าภูหลวง จังหวัดเลย พบครั้งแรกโดยหมอคาร์ ที่อุทยานแห่งชาติเขาใหญ่ จังหวัดนครนายก
เสี้ยวต้น

เสี้ยวต้น (ชื่อวิทยาศาสตร์: "Jasminum calcicola") เป็นไม้เลื้อยในวงศ์มะลิ ใบประกอบสามใบ ดอกช่อ มีดอกย่อยตั้งแต่ 12 ดอกขึ้นไป กลีบดอกเป็นหลอด ปลายแยกเป็น 5–6 กลีบ หอมแรง ออกดอกเดือนธันวาคม–กุมภาพันธ์ เป็นไม้ถิ่นเดียวในประเทศไทย พบครั้งแรกโดยหมอคาร์ เมื่อ 5 กุมภาพันธ์ พ.ศ. 2464 ที่อำเภอแจ้ห่ม จังหวัดลำปาง กระจายพันธุ์ตามเขาหินปูนในภาคเหนือ ภาคกลางและภาคตะวันออก
เจ้าหญิงลัลลา เคาะดีญะฮ์

สมเด็จเจ้าฟ้าหญิงลัลลา เคาะดีญะฮ์ (ประสูติ: 28 กุมภาพันธ์ พ.ศ. 2550) เป็นพระราชธิดาในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระเชษฐาคือ เจ้าชายมูลัย ฮะซัน มกุฎราชกุมารแห่งโมร็อกโก
หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง
Echinococcosis

เอไคโนค็อกโคซิส หรือที่เรียกกันว่า โรคพยาธิไฮดาติด (hydatid), hydatidosis หรือ โรคพยาธิเอไคโนค็อกคอล เป็น โรคที่เกิดจากปรสิต สายพันธ์ พยาธิตัวตืด สกุล"Echinococcus" โรคพยาธิชนิดหลักๆ ที่คนได้รับมีสองชนิดคือ cystic echinococcosis และ alveolar echinococcosis ส่วนชนิดที่พบได้น้อยกว่าคือ polycystic echinococcosis และ unicystic echinococcosis โรคนี้เริ่มแรกจะไม่แสดงอาการและอาจไม่มีอาการนานร่วมปี อาการและสัญญานของโรคที่เกิดขึ้นมักขึ้นอยู่กับตำแหน่งและขนาดของถุงซิสต์ที่พยาธิอาศัยอยู่ โรค Alveolar มักเริ่มต้นที่ตับ แต่ก็อาจแพร่สู่อวัยวะส่วนอื่นๆ เช่นปอดและสมองได้ เมื่อตับติดเชื้อผู้ป่วยมักมี การปวดท้อง น้ำหนักลด และ ตัวเหลือง การติดเชื้อที่ปอดอาจเป็นสาเหตุของการปวดที่บริเวณหน้าอก หายใจถี่ และการไอ
สาเหตุ.
โรคนี้แพร่กระจายจากการกินอาหารหรือน้ำที่มีไข่ของพยาธิปะปนอยู่หรือการอยู่ใกล้หรือสัมผัสกับสัตว์ที่ติดเชื้อ ไข่พยาธิจะถูกปล่อยมากับอุจจระของสัตว์กินเนื้อที่ติดเชื้อโรคของพยาธินี้ โดยทั่วไปสัตว์ที่ติดเชื้อ มักได้แก่: สุนัข สุนัขจิ้งจอกและหมาป่า สัตว์เหล่านี้มักติดเชื้อจากการกิน อวัยวะ ของสัตว์ที่มีถุงซิสต์ที่พยาธิอาศัยอยู่ เช่น แกะและสัตว์จำพวกหนู ประเภทของโรคที่เกิดในคนนั้นขึ้นอยู่กับประเภทของ "Echinococcus" ที่เป็นสาเหตุของการติดเชื้อ โดยทั่วไปการวินิจฉัยอาจใช้วิธี อัลตราซาวนด์ โดยการเอกซ์เรย์คอมพิวเตอร์ (CT) หรือ การตรวจเอ็กซ์เรย์ด้วยคลื่นแม่เหล็กไฟฟ้า (MRI) การตรวจเลือดเพื่อหา สารภูมิต้านทาน ต่อพยาธิดังกล่าวอาจเป็นวิธีการที่ได้ผลดีเท่ากับ การตัดเนื้อออกตรวจ
การป้องกันและการรักษา.
การป้องกันโรคพยาธิชนิดเม็ดสาคูหรือซิสต์นี้คือการรักษาสุนัขที่อาจติดเชื้อและการฉีดวัคซีนให้กับแกะ ทั้งนี้การรักษามักทำได้ยาก โดยอาจผ่าเอาถุงซิสต์ออกแล้วตามด้วยการให้ยา และบางครั้งโรคประเภทนี้สามารถทำได้แค่ตามดูอาการ ส่วนโรคประเภท alveolar มักจำเป็นต้องมีผ่าตัดแล้วตามด้วยการให้ยา ยาที่ใช้รักษาคือ อัลเบนดาโซล ซึ่งอาจต้องมีการรับประทานยาเป็นเวลาหลายปี โรคประเภท alveolar อาจเป็นสาเหตุของการเสียชีวิตได้
ข้อมูลทางระบาดวิทยา.
โรคนี้เกิดในหลายพื้นที่ของโลกและปัจจุบันพบผู้ติดเชื้อนี้ราวหนึ่งล้านคน ในบางพื้นที่ เช่น อเมริกาใต้ แอฟริกา และเอเชีย มีประชากรที่ติดเชื้อคิดเป็น 10% นับตั้งแต่ปี 2553 โรคนี้เป็นสาเหตุของการเสียชีวิตของผู้ป่วยประมาณ 1200 รายซึ่งลดลงจาก 2000 ราย ในปี 2533 ต้นทุนทางเศรษฐกิจของโรคนี้ประมาณการว่าราว 3 พันล้านเหรียญดอลลาร์สหรัฐฯ ต่อปี โรคนี้อาจแพร่สู่สัตว์อื่นๆ เช่น หมู วัว และม้า
วงจรชีวิตของ Echinococcus.
วงจรชีวิตของ Echinococcus- ดูกล่องข้อมูล
ตำนานลับจักรพรรดิเฉียนหลง

ตำนานลับจักพรรดิเฉียนหลง  เป็นซีรีส์ที่อิงประวัติศาสตร์ ฮ่องเต้เฉียนหลง ในสมัยราชวงศ์ชิง ตามประวัติศาสตร์ประเทศจีน ออกอากาศทางช่องหูเป่ย ในประเทศจีน และออกอากาศทางช่องไทยรัฐทีวี ในประเทศไทย
เรื่องราว.
หย่งเจิ้น องค์ชายสี่ ในราชวงศ์ชิง ได้ขโมยทารกชายจากบ้านหยวนหลง และนำบุตรสาวของตัวเองที่เพิ่งกำเนิดไปเปลี่ยน เพื่อให้ตนเองมีสิทธิ์ขึ้นครองราชย์บัลลังก์ตามกฏมณเฑียรบาล และเลี้ยงดูเด็กคนนั้นแทนลูกของตน ตั้งชื่อให้ว่าหงลี่ 
เมื่อหงลี่ได้เติบโตขึ้นเป็นหนุ่ม และเที่ยวพเนจรออนอกวังโดยไม่เปิดเผยฐานะของตน ระหว่างเดินทางก็ได้พบกับสตรี 2 นาง คือ หยู่เหนียง และ ลู่ซื่อเหนียง การพบกันทั้งสามจึงนำไปสู่การเกิดรักสามเส้า หงลี่ต้องพบปัญหาอย่างหนัก เมื่อเขาได้ทราบที่มาชาติกำเนิดของตนเองว่าตนเป็นใคร อีกทั้งสตรีทั้งสองคนที่ตนนั้นรัก วางแผนที่จะลองสังหารฮ่องเต้ซึ่งเป็นบิดาที่เลี้ยงตนมา
นักแสดง.
- Yu Shaoqun
- Jenny Guo
- 湯鎮宗
- Kent Tong Chun Yip
- 覃文静
-Yolanda
-蒋林静
-吴恙
-陈良平
-杨晋
-曲哲明
-程枫
-张承阳
-过齐鸣
-李炳雷
-杨洪武
-程润坤
-王屹
-施丹江
-江佳桐
-李娟妹
วอล์กกิงออนแอร์ (เพลงเคที เพร์รี)

"วอล์กกิงออนแอร์"  เป็นเพลงของนักร้องชาวอเมริกัน เคที เพร์รี จากสตูดิโออัลบั้มที่สี่ "ปริซึม" (2013) เป็นเพลงลำดับที่สี่ เพลงออกจำหน่ายในร้านค้าดิจิทัลในวันที่ 30 กันยายน ค.ศ. 2013 โดยสังกัดแคปิตอลเรเคิดส์ เป็นซิงเกิลประชาสัมพันธ์ซิงเกิลที่สอง ถัดจาก "ดาร์กฮอร์ส" เพลงนี้เป็นอยู่ในแบบสำรวจที่ส่งเสริมโดยเปปซี คู่กับเพลง "ดาร์กฮอร์ส" ซึ่งให้แฟนเพลงเลือกว่าต้องการให้เพลงใดเป็นซิงเกิลประชาสัมพันธ์ซิงเกิลแรกจากอัลบั้ม "ปริซึม" "วอล์กกิงออนแอร์" เป็นเพลงแนวดีปเฮาส์ และได้รับอิทธิพลจากดนตรียูโรแดนซ์ยุค 1990 ได้รับแรงบันดาลใจจากซีซี เพนิสตัน และคริสตัล วอเทอส์
หลังจากออกจำหน่าย "วอล์กกิงออนแอร์" ได้รับคำวิจารณ์จากนักวิจารณ์โดยทั่วไปว่าเป็นที่ชื่นชอบ โดยเน้นที่จังหวะที่ฟังติดหู แต่ลังเลเรื่องการแต่งเพลง เพลงเข้าชาร์ตเนื่องจากยอดดาวน์โหลดค่อนข้างสูง ขึ้นอันดับที่ 34 บนชาร์ตบิลบอร์ดฮอต 100 ในต่างประเทศ เพลงเข้าชาร์ตใน 20 ประเทศ รวมถึงออสเตรเลีย แคนาดา และนิวซีแลนด์ เพร์รีส่งเสริมเพลง "วอล์กกิงออนแอร์" ในการแสดงสดหลายครั้ง รวมถึงงานไอทูนส์เฟสติวัล 2013 และรายการ"แซตเทอร์เดย์ไนต์ไลฟ์"
ลูกขุน

ลูกขุน เป็นบุคคลที่ได้กล่าวคำปฏิญาณ (คณะลูกขุน)ซึ่งได้รวมตัวกันเพื่อให้คำตัดสินที่เป็นธรรม(จากการค้นหาข้อเท็จจริงเกี่ยวกับคำถาม) ที่ศาลได้ยื่นเสนอให้พวกเขาอย่างเป็นทางการ หรือเพื่อกำหนดบทลงโทษหรือคำตัดสิน คณะลูกขุนได้พัฒนาขึ้นในประเทศอังกฤษในช่วงยุคกลาง และเป็นจุดเด่นของระบบชอบด้วยกฎหมายของกฎหมายคอมมอนลอว์ของอังกฤษ-อเมริกัน พวกเขายังคงใช้กันทั่วไปในทุกวันนี้ในบริเตนใหญ่ สหรัฐอเมริกา แคนาดา ออสเตรเลีย และประเทศอื่นๆ ที่มีระบบกฎหมายที่สือทอดมาจากประเพณีทางกฎหมายอังกฤษ
คณะลูกขุนในการพิจารณาคดีส่วนใหญ่เป็น"คณะลูกขุนชนชั้น" และมักจะประกอบด้วยบุคคลสิบสองคน คณะลูกขุนขนาดใหญ่ที่เป็นที่รู้จักกันคือ คณะลูกขุนใหญ่ ซึ่งถูกนำมาใช้ในการตรวจสอบอาชญากรรมที่อาจจะเกิดขึ้นและทำให้มีการตั้งข้อกล่าวหากับผู้ต้องสงสัย แต่ประเทศกฎหมายทั่วไปทั้งหมด ยกเว้นสหรัฐอเมริกาและไลบีเรียได้แบ่งออกคำตัดสินของคณะลูกขุนในศาลอาญาในยุคปัจจุบันซึ่งได้พัฒนามาจากคณะลูกขุนในยุคกลางในอังกฤษ สมาชิกที่ได้รับการสมมติควรจะแจ้งให้แก่พวกเขาเองเกี่ยวกับการก่ออาชญากรรมและรายละเอียดของอาชญากรรม หน้าที่ของพวกเขาจึงใกล้เคียงกับคณะลูกขุนใหญ่กว่าคณะลูกขุนในการพิจารณาคดี
มาซาฮิโระ ยานางิดะ

มาซาฮิโระ ยานางิดะ (; โรมาจิ: "Masahiro Yanagida"; 6 กรกฎาคม ค.ศ. 1992 —) เป็นนักกีฬาวอลเลย์บอลชายทีมชาติญี่ปุ่นและเป็นอดีตกัปตันทีมวอลเลย์บอลชายทีมชาติญี่ปุ่น ในปี ค.ศ. 2018–2020 ปัจจุบันทำหน้าที่ร่วมสังกัดซันโตรีซันเบิร์ดส์
ประวัติ.
ยานางิดะ เกิดในเอโดงาวะ, โตเกียว เขาเริ่มวอลเลย์บอลโดยได้รับแรงบันดาลใจจากพ่อแม่ โดยมีน้องชายเขาชื่อว่าทากาฮิโระเป็นนักวอลเลย์บอลเช่นเดียวกัน
ในปี ค.ศ. 2013 เขาได้เป็นสมาชิกของทีมชาติญี่ปุ่น ในเดือนมิถุนายนปี ค.ศ. 2014 ยานางิดะได้รับเลือกเป็นผู้เล่นเสริมทัพของ "ชุดทีมหลัก" ในการแข่งขันกีฬาโอลิมปิกฤดูร้อน 2020 และในเดือนตุลาคมของปีเดียวกัน เขาได้เข้าร่วมทีมซันโตรีซันเบิร์ดส์ในการแข่งขันวี.ลีก
เมื่อวันที่ 14 มีนาคม ค.ศ. 2015 ในการแข่งขันวี.ลีก รอบชิงชนะเลิศ 6 ทีมสุดท้าย ระหว่างทีมพานาโซนิคแพนเธอร์ส เขาได้ปรากฏตัวเป็นครั้งแรกในการแข่งขันวี.ลีก
นกแก้วสยองขวัญ

นกแก้วสยองขวัญ หรือ วิหคโลหิต เป็นนิยายกำลังภายในของ โก้วเล้งที่ได้รับแรงบันดาลใจมาจากเรื่อง The Exorsist จนต้องจับปากกาเขียนนิยายกำลังภายในแนวสยองขวัญออกมา จนได้ชื่อเรื่องว่า “血鹦鹉” ซึ่งแปลตรงตัวว่านกแก้วโลหิต (ได้แรงบันดาลใจจากนกฟินิกซ์) โดยนำลงในนิตยสารบู๊เฮียบซี่ก่ายเมื่อปลายปี ค.ศ. 1974 และจัดพิมพ์เป็นรูปเล่มในปี ค.ศ. 1976 วิหคโลหิตถือเป็นนิยายกำลังภายในที่นำเอาตำนานแห่งภูตเทพหลอมรวมเข้าด้วยกับนิยายสืบสวน สอบสวนซึ่งเป็นงานสไตล์ที่โก้วเล้งถนัด
ส่วนฉบับแปลไทย ว. ณ เมืองลุง ใช้ชื่อว่า นกแก้วสยองขวัญ ตีพิมพ์ครั้งแรกปี พ.ศ. 2518 แปลชื่อเป็นจีนแต้จิ๋วตามยุคสมัยนิยม และเรื่องนี้ถูกนำมาแปลซ้ำใหม่อีกครั้งในชื่อ วิหคโลหิต โดย กิตติพิรุณ ตีพิมพ์ในปี พ.ศ. 2554 ซึ่งฉบับนี้แปลชื่อเป็นสำเนียงจีนกลาง
 #เปลี่ยนทาง
คิโยซุ

คิโยซุ (; โรมาจิ: "Kiyosu-shi") เป็นนครในจังหวัดไอจิ ประเทศญี่ปุ่น
ในยุคคามากูระ คิโยซุเป็นเมืองที่ตั้งอยู่บนเส้นทางสัญจรระหว่างเมืองคามากูระและเกียวโต โดยมีศาลเจ้าใหญ่อิเซะเป็นจุดแวะพัก จนกระทั่งในยุคมูโรมาชิ ก็มีการสร้างปราสาทคิโยซุขึ้น ซึ่งได้กลายเป็นฐานที่มั่นของตระกูลโอดะ ในยุคเซ็งโงกุ ขุนพลโอดะ โนบูนางะได้ใช้ปราสาทแห่งนี้ในการปกครองแคว้นโอวาริ เมื่อเข้าสู่ยุคเอโดะ โชกุนโทกูงาวะ อิเอยาซุก็ได้บัญชาให้รื้อปราสาทคิโยซุไปตั้งไว้ที่เมืองนาโงยะ ส่วนปราสาทคิโยซุในปัจจุบันนี้ เป็นปราสาทที่สร้างขึ้นใหม่เมื่อ ค.ศ. 1989
ภูมิศาสตร์.
คิโยซุตั้งอยู่ทางตะวันตกของจังหวัดไอจิ อยู่ในส่วนตะวันตกของที่ราบโนบิ อยู่ริมฝั่งขวาของแม่น้ำโชไน มีอาณาเขตทางทิศตะวันออกติดกับนครนาโงยะ พื้นที่ส่วนใหญ่มีความสูงไม่เกิน 10 เมตรจากระดับน้ำทะเล
เทศบาลข้างเคียง.
<templatestyles src="Flowlist/styles.css" />
ภูมิอากาศ.
คิโยซุมีลักษณะภูมิอากาศคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในคิโยซุอยู่ที่ 15.8 °C ปริมาณน้ำฝนเฉลี่ยทั้งปีอยู่ที่ 1688 มิลลเมตร โดยมีเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 28.1 °C และต่ำสุดในเดือนมกราคมที่ประมาณ 4.4 °C
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของคิโยซุเพิ่มขึ้นอย่างต่อเนื่องในช่วง 60 ปีที่ผ่านมา
บรอญิสวัฟ กอมอรอฟสกี

บรอญิสวัฟ มาเรีย กอมอรอฟสกี (4 มิถุนายน พ.ศ. 2495 –) เป็นนักการเมืองชาวโปแลนด์และนักประวัติศาสตร์ผู้ดำรงตำแหน่งประธานาธิบดีโปแลนด์ เขาได้รับการแต่งตั้งเป็นประธานาธิบดีเมื่อวันที่ 5 กรกฎาคม พ.ศ. 2553 หลังจากที่ประธานาธิบดีแลค กัตชึญสกี เสียชีวิตจากอุบัติเหตุเครื่องบินตกใกล้กับสโมเลนสค์, ประเทศรัสเซีย
ก่อนหน้านี้ กอมอรอฟสกี เป็นรัฐมนตรีว่าการกระทรวงกลาโหม (พ.ศ. 2543–พ.ศ. 2544) และ เป็นสภาล่าง (พ.ศ. 2550–พ.ศ. 2553)
ดอนัลต์ ตุสก์

ดอนัลต์ ฟรันชีแชก ตุสก์ (เกิด 22 เมษายน พ.ศ. 2500) เป็นนักการเมืองและนักประวัติศาสตร์ชาวโปแลนด์ที่ซึ่งเป็นประธานคณะมนตรียุโรป เป็นอดีตนายกรัฐมนตรีโปแลนด์ ดำรงตำแหน่งระหว่าง พ.ศ. 2550 – พ.ศ. 2557 และเขาได้กลับมาดำรงตำแหน่งนายกรัฐมนตรีโปแลนด์อีกครั้งในปี 2566 และเขายังเป็นผู้ร่วมก่อตั้งและหัวหน้าพรรคการเมืองใหญ่ที่สุดในโปแลนด์อีกด้วย อนึ่ง เขาเป็นนายกรัฐมนตรีที่ดำรงตำแหน่งยาวนานที่สุดในสาธารณรัฐโปแลนด์ที่สาม
เมื่อเดือนสิงหาคม พ.ศ. 2557 ตุสก์ ได้รับเลือกให้เป็นประธานคนถัดไปของคณะกรรมาธิการยุโรป และเมื่อวันที่ 9 กันยายน พ.ศ. 2557 ตุสก์ ได้ลาออกจากการเป็นนายกรัฐมนตรี
วิกัส กรีซาน ยาดาฟ

วิกัส กรีซาน ยาดาฟ (Vikas Krishan Yadav) เกิดเมื่อ 10 กุมภาพันธ์ พ.ศ. 2535 ที่ รัฐหรยาณา เป็นนักมวยสากลสมัครเล่นชาวอินเดีย ได้เหรียญทองกีฬาเอเชียนเกมส์ พ.ศ. 2553 
ยาดาฟเริ่มชกมวยสากลสมัครเล่นใน พ.ศ. 2546 โดยเข้าร่วมกับสโมสรภิวานี ต่อมา เขาได้ทำงานในแผนกไฟฟ้าของรัฐหรยณะ.
ยาดาฟได้ติดทีมชาติไปแข่งขัยมวยสากลสมัครเล่นเยาวชนชิงแชมป์เอเชียใน พ.ศ. 2553 ที่เตหะราน และได้เหรียญทอง จากนั้นเข้าแข่งขันมวยสากลสมัครเล่นเยาวชนชิงแชมป์โลก ที่ บากูใน พ.ศ. 2553 ได้เหรียญทองในรุ่นไลท์เวท และได้เหรียญทองแดงกีฬาโอลิมปิกเยาวชนที่สิงคโปร์ในปีเดียวกัน ในปลายปีนั้นยังได้เหรียญทองเอเชียนเกมส์รุ่นไลท์เวทด้วย โดยเป็นฝ่ายชนะคะแนนฮู ชิงจากจีน 5-4 ในกีฬาเอเชียนเกมส์ พ.ศ. 2557 เขาขึ้นชกในรุ่นมิดเดิลเวทและได้เหรียญทองแดง โดยในรอบรองชนะเลิศแพ้ ซานิเบก อาลิคานูลี จากคาซัคสถาน.
ภาษาเอิมบาโละฮ์

ภาษาเอิมบาโละฮ์ (Embaloh language) หรือภาษามาโล ภาษาเมอมาโละห์ ภาษาปารี ภาษาซาเงา มีผู้พูดทั้งหมด 10,000 คน (พ.ศ. 2534) ในจังหวัดกาลีมันตันตะวันตก#เปลี่ยนทาง จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาซูลาเวซีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
ภาษาโฮโวงัน

ภาษาโฮโวงัน (Hovongan language) มีผู้พูด 1,000 คน (พ.ศ. 2534) ในจังหวัดกาลีมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาซูลาเวซีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
แคว้นโกกิมโบ

โกกิมโบ  เป็นหนึ่งในสิบหกแคว้นของประเทศชิลี ตั้งอยู่ตอนกลางค่อนไปทางเหนือของประเทศ ทิศเหนือมีอาณาเขตติดต่อกับแคว้นอาตากามา ทิศใต้ติดต่อกับแคว้นบัลปาราอิโซ ทิศตะวันออกเป็นพื้นที่ภูเขา ส่วนหนึ่งของเทือกเขาแอนดีส ติดต่อกับรัฐซานฆวนของประเทศอาร์เจนตินา และทิศตะวันตกเป็นที่ราบชายฝั่งติดกับมหาสมุทรแปซิฟิก แคว้นโกกิมโบมีประชากรราว 770,000 คน เมืองหลักของแคว้นคือลาเซเรนา เมืองใหญ่แห่งอื่นได้แก่ โกกิมโบ (ประชากร 202,000 คน) โอบาเย (ประชากร 113,000 คน) และอิยาเปล (ประชากร 30,000 คน)
ภูมิศาสตร์.
แคว้นโกกิมโบเป็นส่วนที่แคบที่สุดของประเทศชิลี มีลักษณะภูมิประเทศส่วนใหญ่เป็นภูเขา ทอดตัวยาวจากทิศเหนือลงใต้ ส่วนหนึ่งของเทือกเขาแอนดีส ภูเขาในแคว้นนี้ตั้งอยู่ใกล้กับชายฝั่งมหาสมุทรแปซิฟิกมากกว่าแคว้นใด ๆ ของชิลี มีหุบเขาอยู่ทั่วไป พื้นที่ส่วนใหญ่แห้งแล้งคล้ายทะเลทราย มีไม้พุ่มขึ้นอยู่ทั่วไป มีเพียงบางแห่งที่สามารถปลูกพืชสวนได้ เช่น โอบาเย และตอนใต้ของโกกิมโบ ทางตอนเหนือเป็นที่ตั้งของหอสังเกตการณ์ทางดาราศาสตร์หลายแห่ง ที่สำคัญได้แก่ หอดูดาวลาซิยา แม่น้ำสายหลักของแคว้นได้แก่ แม่น้ำเอลกิ  ตอนเหนือของแคว้น ซึ่งมีอ่างเก็บน้ำหลายแห่ง หล่อเลี้ยงพื้นที่เกษตรกรรมที่เลียบไปตลอดแม่น้ำ ไหลลงมหาสมุทรแปซิฟิกที่เมืองลาเซเรนา และแม่น้ำโชอาปา  หล่อเลี้ยงทางตอนใต้
พื้นที่ส่วนใหญ่ของแคว้นมีสภาพอากาศอย่างทะเลทราย ซึ่งมีปริมาณน้ำฝนน้อย
เศรษฐกิจ.
เศรษฐกิจหลักของแคว้นประกอบด้วยภาคเกษตรกรรม ซึ่งพื้นที่ตามหุบเขาแม่น้ำไหลผ่านส่วนใหญ่ปลูกพืชทำไวน์และผลไม้ นอกจากนี้ยังมีการประมง การทำเหมืองแร่ ได้แก่ เหมืองทองแดง เหล็ก และทองคำ และการท่องเที่ยว ภูมิภาคนี้ยังเป็นแหล่งท่องเที่ยวชายหาดยอดนิยม
การแบ่งเขตการปกครอง.
แคว้นโกกิมโบแบ่งการปกครองย่อยออกเป็น 3 จังหวัด  แต่ละจังหวัดแยกออกเป็นเขตหรืออำเภอ  รวมทั้งสิ้น 15 อำเภอ แสดงรายชื่อในตารางดังนี้
สุพิทย์ วรอุทัย

พลเอก สุพิทย์ วรอุทัย อดีตจเรทหารทั่วไป อดีตนายทหารราชองครักษ์พิเศษ
การศึกษา.
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนนายร้อยพระจุลจอมเกล้า รุ่นที่ 8 รุ่นเดียวกับ พลเอก ยุทธศักดิ์ ศศิประภา อดีตรองนายกรัฐมนตรี , พลเอก กิตติ รัตนฉายา อดีตแม่ทัพภาคที่ 4
เฮียโรนีมัส บ็อค

เฮียโรนีมัส บ็อค (ค.ศ. 1498 – 21 กุมภาพันธ์ ค.ศ. 1554) หรือ เจอโรม บ็อค (Jerome Bock) หรือ ทรากัส (Tragus) ในภาษาละติน เป็นนักพฤกษศาสตร์และศาสนาจารย์ชาวเยอรมัน เกิดในปี ค.ศ. 1498 เข้าเรียนที่มหาวิทยาลัยไฮเดลแบร์กเมื่ออายุได้ 21 ปี และทำงานเป็นครูที่เมืองชไวบรึคเคน (Zweibrücken) นาน 9 ปี ต่อมาเขารับตำแหน่งแพทย์ประจำพระองค์ของเจ้าชายและผู้ดูแลสวนสมุนไพร ในปี ค.ศ. 1533 บ็อคได้รับตำแหน่งศาสนาจารย์นิกายลูเทอแรนและอาศัยอยู่ใกล้เมืองฮอร์นบัค จนกระทั่งเสียชีวิตในปี ค.ศ. 1554
บ็อคมีผลงานคือหนังสือ "Kreutterbuch" (ตำราพืช) ซึ่งมีข้อมูลของพืชมากกว่า 700 ชนิด เขาเป็นผู้ริเริ่มการศึกษาความสัมพันธ์ของพืชแต่ละชนิดจากการสังเกตลักษณะต่าง ๆ ของพืช ทำให้ "Kreutterbuch" เป็นตำราพืชฉบับแรก ๆ ที่มีการจัดหมวดหมู่ของพืชตามลักษณะเฉพาะ
สิ่งสืบเนื่อง.
บ็อคได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบรูนเฟ็ลส์) ชื่อละตินของเขา (ทรากัส) ถูกนำไปตั้งเป็นชื่อสกุล "Tragus" และ "Tragia"
คาร์มิน ไนโกร

คาร์มิน โดเมนีโก ไนโก ("-groh"; 2 มกราคม ค.ศ. 1910 – 16 สิงหาคม ค.ศ. 2001) เป็นอดีตครูสอนหมากรุกสากลคนแรกของบอบบี ฟิชเชอร์ ผู้เป็นแชมป์โลก ตั้งแต่ ค.ศ. 1951 ถึง 1956
ประวัติ.
"คุณไนโกรอาจจะไม่ได้เป็นผู้เล่นที่ดีที่สุดในโลก แต่เขาก็เป็นครูที่ดีมากคนหนึ่ง" – บอบบี ฟิชเชอร์
ไนโกรเป็นผู้เชี่ยวชาญหมากรุกสากลชาวอเมริกันโดยมีทักษะใกล้เคียงกับเชสมาสเตอร์และผู้ฝึกสอนคนหนึ่ง เขายังเป็นประธานชมรมหมากรุกสากลในบรุกลิน ซึ่งเขาได้พบกับบอบบี ฟิชเชอร์ และใน ค.ศ. 1951 เขาก็ได้มาเป็นครูหมากรุกสากลคนแรกของฟิชเชอร์ ไนโกร (ผู้ได้รับการจัดอันดับอีโลที่ระดับ 2028) ได้เป็นเจ้าภาพจัดการแข่งขันหมากรุกสากลคนแรกของฟิชเชอร์ที่บ้านของเขาใน ค.ศ. 1952
ไนโกรยังได้แนะนำให้ฟิชเชอร์ได้รู้จักกับผู้ที่จะเป็นแกรนด์มาสเตอร์ในอนาคตอย่างวิลเลียม ลอมบาร์ดี และเริ่มตั้งแต่เดือนกันยายน ค.ศ. 1954 ที่ลอมบาร์ดีเริ่มฝึกฟิชเชอร์ให้เป็นการส่วนตัว
ใน ค.ศ. 1956 ไนโกรได้ย้ายไปยังรัฐฟลอริดา และกลายเป็นผู้ฝึกสอนกอล์ฟระดับอาชีพ ซึ่งเขายังไม่ได้เลิกสอนหมากรุกสากล โดยใน ค.ศ. 1996 เขาได้ทำการสอนที่เมเยอร์จูวิชอะคาเดมี จากนั้นใน ค.ศ. 1999 ไนโกรก็ได้ย้ายไปยังพีชทรีซิตี รัฐจอร์เจีย เพื่อที่จะได้อยู่ใกล้ชิดกับลูกชายของเขาที่มีชื่อว่าบิล ไนโกร กระทั่งเขาเสียชีวิตในปี ค.ศ. 2001 สิริอายุได้ 91 ปี
ในภาพยนตร์.
ในภาพยนตร์ชีวประวัติ ค.ศ. 2014 เรื่อง"เดิมพันชาติรุกฆาตโลก" คอนราด พลา รับบทเป็นคาร์มิน ไนโกร
หมายเหตุ.
<templatestyles src="Reflist/styles.css" />
สนามกีฬาทางน้ำโอลิมปิก (รีโอเดจาเนโร)

สนามกีฬาทางน้ำโอลิมปิก  เป็นสระว่ายน้ำที่มีการวางแผนที่จะสร้างขึ้นในย่านบาราดาชีฌูกาของนครรีโอเดจาเนโร ประเทศบราซิล โดยจะเป็นสถานที่จัดการแข่งขันว่ายน้ำและระบำใต้น้ำสำหรับการแข่งขันกีฬาโอลิมปิกฤดูร้อน 2016 และจะเป็นสถานที่จัดการแข่งขันว่ายน้ำสำหรับการแข่งขันกีฬาพาราลิมปิกฤดูร้อน 2016
การก่อสร้างเริ่มต้นในปี ค.ศ. 2013 และจะแล้วเสร็จในปี ค.ศ. 2015 สนามกีฬานี้มีค่าใช้จ่ายประมาณ 38 ล้านดอลลาร์สหรัฐ
เมืองแบ่ง

เมืองแบ่ง ({{langx|lo|ເມືອງແບ່ງ}}) เป็นเมืองหนึ่งที่ขื้นกับแขวงอุดมไซ อยู่ในภาคตะวันตกเฉียงเหนือของลาวชึ่งห่างจากเทศบาลแขวงประมาณ 59 กิโลเมตร ผู้อยู่อาศัยในเมืองแบ่งประกอบด้วยชนเผ่าขมุ ม้ง ลื้อ ลาว
เมืองแบ่งมีชายแดนติดกับ
ซอฟต์แบงก์

ซอฟต์แบงก์ กรุ๊ป คอร์ป  เป็นบริษัทข้ามชาติด้านโทรคมนาคมและการสื่อสารสัญชาติญี่ปุ่น ให้บริการบรอดแบนด์ โทรศัพท์คู่สาย การพาณิชย์อิเล็กทรอนิกส์ เทคโนโลยี การเงิน การตลาด สื่อ ตลอดจนบริการต่าง ๆ อีกมากมาย ในปี พ.ศ. 2558 ซอฟต์แบงก์ได้รับการจัดอันดับเป็นบริษัทที่ใหญ่เป็นอันดับ 3 ของญี่ปุ่น รองจากโตโยต้า และมิตซูบิชิ ยูเอฟเจ ไฟแนนเชียล กรุ๊ป และใหญ่เป็นอันดับ 62 ของโลก และยังเป็นผู้ให้บริการโทรศัพท์เคลื่อนที่รายใหญ่ที่สุดในประเทศญี่ปุ่น ในปี พ.ศ. 2556 ซอฟต์แบงก์ได้เข้าซื้อกิจการของสปรินต์ บริษัทผู้ให้บริการเครือข่ายไร้สายที่ใหญ่เป็นอับดับ 4 ในสหรัฐอเมริกา โดยปัจจุบันถือหุ้นอยู่กว่าร้อยละ 80 นอกจากนี้ ซอฟต์แบงก์ยังถือหุ้นร้อยละ 37 ในกลุ่มอาลีบาบา บริษัทผู้ให้บริการด้านพาณิชยกรรมออนไลน์ที่ใหญ่ที่สุดในโลก
หิมะภาค

[[ไฟล์:Cryosphere Fuller Projection.png|thumb|right|300px|ภาพมุมสูงของหิมะภาค จาก UN Environment Programme Global Outlook for Ice and Snow]
[[ไฟล์:Components of the Cryosphere.tif|thumb|300px|ภาพความละเอียดสูงนี้ ซึ่งออกแบบสำหรับ [[คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ|IPCC]] แสดงขอบเขตของบริเวณที่ได้รับผลจากองค์ประกอบของหิมะภาคทั่วโลก เหนือพื้นดิน [[ชั้นดินเยือกแข็งคงตัว]]ต่อเนื่องแสดงด้วยสีชมพูเข้ม ขณะที่ชั้นดินเยือกแข็งคงตัวไม่ต่อเนื่องแสดงด้วยสีชมพูที่อ่อนกว่า สีขาวกึ่งโปร่งใสเหนือพื้นที่ดินกว้างใหญ่ของซีกโลกเหนือแสดงบริเวณซึ่งมีหิมะตกอย่างน้อยหนึ่งวันระหว่างปี 2543-2555 เส้นสีเขียวสว่างตามขอบทิศใต้ของบริเวฯนี้แสดงขอบเขตหิมะสูงสุด ขณะที่เส้นสีดำตามทวีปอเมริกาเหนือ ยุโรปและเอเชียแสดงเส้นขอบเขตหิมะ 50% [[ธารน้ำแข็ง]]แสดงเป็นจุดสีทองเล็ก ๆ ในพื้นที่ภูเขาและในละติจูดเหนือและใต้จัด เหนือพื้นน้ำ หิ้งน้ำแข็งแสดงรอบทวีปแอนตาร์กติกาตามน้ำแข็งทะเลรอบหิ้งน้ำแข็ง น้ำแข็งทะเลยังแสดงที่ขั้วโลกเหนือ สำหรับทั้งสองขั้ว ขอบเขตน้ำแข็งทะเลเฉลี่ย 30 ปีแสดงโดยขอบสีเหลือง นอกากนี้ จะเห็นแผ่นน้ำแข็งกรีนแลนด์และแอนตาร์กติกาได้ชัดเจน]] 
หิมะภาคหรือ ไครโอสเฟียร์  เป็นส่วนหนึ่งของผิว[[โลก]]ซึ่งประกอบด้วย[[น้ำ]]ในรูป[[ของแข็ง]] รวมถึง[[ทะเล]]ที่เป็น[[น้ำแข็ง]] [[ทะเลสาบ]]น้ำแข็ง [[แม่น้ำ]]ที่เป็นน้ำแข็ง [[ธารน้ำแข็ง]] แผ่นน้ำแข็ง และพื้นดินซึ่งเยือกแข็ง พื้นที่ส่วนใหญ่ของหิมะภาคมักจะซ้อนอยู่บนพื้นที่ของ[[อุทกภาค]] หิมะภาคนั้นเกี่ยวข้องกับการเปลี่ยนแปลง[[ภูมิอากาศ|สภาพภูมิอากาศโลก]]หลายประการ โดยมักมีอิทธิพลต่อเมฆ ปริมาณ[[หยาดน้ำฟ้า]] อุทกวิทยา และการไหลเวียนของอากาศและกระแสน้ำ
โครงสร้าง.
น้ำที่ผ่าน[[จุดเยือกแข็ง]]มาแล้วมักจะพบบนพื้นผิวโลกในรูปของ[[หิมะ]] [[น้ำแข็ง]]ในทะเลสาบและแม่น้ำ น้ำแข็งในทะเล และธารน้ำแข็ง โดยพื้นที่ที่มีน้ำแข็งปกคลุมและน้ำแข็งในแหล่งน้ำจืดนั้นมักจะขึ้นตรงกับฤดูกาล หากอุณหภูมิสูงขึ้น หิมะหรือน้ำแข็งเหล่านี้ก็อาจละลายได้ น้ำแข็งในธารน้ำแข็งบางแห่งอาจคงสภาพได้นานถึงหนึ่งแสนปีหรือมากกว่านั้น และน้ำแข็งทางตะวันออกของทวีปแอนตาร์กติกาอาจมีอายุถึงหนึ่งล้านปี
ปริมาณน้ำแข็งที่มากที่สุดในโลกอยู่ที่[[แอนตาร์กติกา]] โดยเฉพาะบริเวณตะวันออกของทวีป ส่วนบริเวณที่มีน้ำแข็งหรือหิมะปกคลุมที่กว้างที่สุดในโลกนั้นอยู่บริเวณ[[ซีกโลกเหนือ]] โดยหิมะภาคจะกินพื้นที่ถึงร้อยละ 23 ของซีกโลกเหนือในเดือนมกราคม 
มีปัจจัยทางกายภาพที่สำคัญหลายประการที่ทำให้การแลกเปลี่ยนพลังงานระหว่างพื้นผิวโลกกับ[[ชั้นบรรยากาศ]]เบาบางลง ปัจจัยที่สำคัญก็คือการที่หิมะภาคสามารถสะท้อนความร้อนได้ สามารถถ่ายเทความร้อนได้ และสามารถเปลี่ยนสถานะได้ ([[ความร้อนแฝงจำเพาะ]]) ปัจจัยทางกายภาพเหล่านี้รวมถึงความขรุขระของผิวไครโอสเฟียร์นั้นมีส่วนอย่างมากในการที่มนุษย์สามารถสังเกตและศึกษา[[หิมะ]]และ[[น้ำแข็ง]]จาก[[อวกาศ]]ได้ ตัวอย่างเช่นความขรุขระของหิมะภาคเป็นตัวการสำคัญในการสะท้อนกลับของ[[เรดาร์]]
บาสเกตบอลชิงแชมป์โลก

บาสเกตบอลชิงแชมป์โลก  เป็นการแข่งขันบาสเกตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์บาสเกตบอลนานาชาติ (ฟีบา) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1950 ใน บาสเกตบอลชิงแชมป์โลก 1950 การแข่งขันครั้งล่าสุดคือทีมชาติสหรัฐอเมริกา ที่ชนะในการแข่งขัน บาสเกตบอลชิงแชมป์โลก 2014
การคัดเลือก.
การแข่งขันในปัจจุบันได้ขยายเป็น 32 ทีมในปี ค.ศ. 2019
<br clear="all">
สรุปผลการแข่งขัน.
(OT): การแข่งขันที่ตัดสินหลังจากต่อเวลาพิเศษ
เศรษฐกรชัย ชื่นตา

สมคิด ชื่นตา เกิดเมื่อวันที่ 5 ตุลาคม พ.ศ. 2521 ที่จังหวัดกรุงเทพฯ เป็นผู้รักษาประตูฟุตบอล,ฟุตซอล,ฟุตบอลชายหาด ปัจจุบันเป็นสมาชิกฟุตซอลทีมชาติไทย คงรู้จักกันดีสำหรับเขา เล่นนอกเขตโทษ ที่ใช้เท้าทั้งเปิดฟุตบอล และยิงฟุตบอลได้ดี และเป็นนักกีฬาฟุตซอลทีมชาติไทยคนแรกไปเล่นสโมสรอาชีพที่ยุโรปประเทศคาสัคสถาน [ทีมอัคโทเบ ปี 2006-2010)
วุฒิสภาญี่ปุ่น

วุฒิสภา (; โรมาจิ: "Sangiin"; : ซังงิอิง) เป็นสภาสูงของสภานิติบัญญัติแห่งชาติของประเทศญี่ปุ่น เทียบเท่ากับวุฒิสภาในประเทศอื่น ๆ โดยมีสภาผู้แทนราษฎรทำหน้าที่เป็นสภาล่าง 
ในยุคจักรวรรดิญี่ปุ่น สภาสูงของญี่ปุ่นคือ สภาขุนนาง แต่เมื่อสิ้นสุดสงครามโลกครั้งที่สอง ญี่ปุ่นถูกควบคุมโดยสหรัฐอเมริกา โดยสหรัฐอเมริกาได้มีส่วนช่วยในการร่างรัฐธรรมนูญและปฏิรูประบบการปกครองของญี่ปุ่น รัฐธรรมนูญฉบับใหม่ในปี ค.ศ. 1947 ได้ระบุให้สภาสูงมาจากการเลือกตั้ง 
สภาชุดแรกเริ่มทำหน้าที่ในปี ค.ศ. 1950 มีสมาชิก 250 คน โดยสมาชิกแต่ละคนมีวาระดำรงตำแหน่งคราวละ 6 ปี และมีการจัดการเลือกตั้งทุก 3 ปี โดยระหว่างปี 1947 ถึง 1983 นั้น สมาชิกราว 100 ที่นั่ง จะมาจากการการลงคะแนนเขตแห่งชาติ (全国区 "เซ็งโกกู-กุ") ผู้ที่ได้รับเลือกในเขตแห่งชาตินี้คือผู้ที่ได้รับคะแนนเสียงจากทั้งประเทศมากเป็นอันดับที่ 1 ถึง 50 ในการเลือกตั้งแต่ละครั้ง ซึ่งการลงคะแนนด้วยระบบนี้ มีให้เห็นเป็นครั้งสุดท้ายในปี ค.ศ. 1980 ก่อนที่จะถูกแทนที่ด้วยการลงคะแนนแบบสัดส่วน (บัญชีรายชื่อ) ต่อมาภายหลังได้มีการเพิ่มสมาชิกแบบแบ่งเขตเข้ามาอีก 2 ที่นั่ง ภายหลังสหรัฐอเมริกาคืนเกาะโอกินาวะให้แก่ญี่ปุ่นในปี 1972
ปัจจุบัน วุฒิสภามีสมาชิกทั้งหมด 252 คน มีวาระดำรงตำแหน่งคนละหกปี มากกว่าวาระของสภาผู้แทนราษฎรอยู่สองปี ราชมนตรีต้องมีอายุมากกว่า 30 ปีบริบูรณ์ มากกว่าคุณสมบัติของผู้แทนราษฎรที่กำหนดอายุไว้ที่ 25 ปีบริบูรณ์ และวุฒิสภาไม่สามารถถูกยุบได้ ทั้งนี้ เนื่องจากการเลือกตั้งจัดขึ้นทุก 3 ปี แต่สมาชิกมีวาระการดำรงตำแหน่ง 6 ปี ทำให้ในการเลือกตั้งแต่ละครั้ง จะเป็นการเลือกตั้งเพื่อทดแทนสมาชิกสภาราวกึ่งหนึ่งที่สิ้นสุดวาระ
สรุปเหรียญรางวัลกีฬามหาวิทยาลัยโลกตลอดกาล

ตารางสรุปเหรียญรางวัลตลอดกาลของกีฬามหาวิทยาลัยโลก ตั้งแต่กีฬามหาวิทยาลัยโลกฤดูร้อน 1959 ถึง กีฬามหาวิทยาลัยโลกฤดูร้อน 2021 และกีฬามหาวิทยาลัยโลกฤดูหนาว 1960 ถึง กีฬามหาวิทยาลัยโลกฤดูหนาว 2023 ได้รับการจัดทำดังต่อไปนี้ ตารางนี้เป็นผลจากการรวมตารางเหรียญรางวัลของกีฬามหาวิทยาลัยโลกฤดูร้อนและกีฬามหาวิทยาลัยโลกฤดูหนาวในแต่ละสมัย รหัสผลการแข่งขันอ้างอิงจากรหัสประเทศของคณะกรรมการโอลิมปิกสากล โดยที่ NUSF หมายถึง สมาพันธ์กีฬามหาวิทยาลัยแห่งชาติ
การใช้สารต้องห้าม.
กรณีการใช้สารต้องห้ามส่งผลให้เกิดการเปลี่ยนแปลงในตารางเหรียญรางวัลนี้
สรุปเหรียญ.
กีฬามหาวิทยาลัยโลกฤดูร้อน.
"ข้อมูลเมื่อ กีฬามหาวิทยาลัยโลกฤดูร้อน 2021"
กีฬามหาวิทยาลัยโลกฤดูหนาว.
"ข้อมูลเมื่อ กีฬามหาวิทยาลัยโลกฤดูหนาว 2023"
สรุปเหรียญรวมทั้งหมด.
"ข้อมูลหลังจาก กีฬามหาวิทยาลัยโลกฤดูร้อน 2021"
อีฟิม เกลเลอร์

อีฟิม เปโตรวิช เกลเลอร์ (8 มีนาคม ค.ศ. 1925 — 17 พฤศจิกายน ค.ศ. 1998) เป็นนักหมากรุกสากลชาวโซเวียต และเขายังเป็นแกรนด์มาสเตอร์ระดับโลกช่วงที่เขาอยู่ในระดับสูงสุด เขาชนะการแข่งขันชิงแชมป์โซเวียตมาถึงสองสมัย (ในปี ค.ศ. 1955 และ 1979) และเป็นผู้สมัครสำหรับการแข่งขันชิงแชมป์โลกในหกโอกาส (ค.ศ. 1953, 1956, 1962, 1965, 1968 และ 1971) เขายังเป็นผู้ชนะรายการหมากรุกสากลชิงแชมป์ยูเครน (ในปี ค.ศ. 1950, 1957, 1958 และ 1959) และเข้าร่วมการแข่งขันในหมากรุกสากลชิงแชมป์โลกรุ่นใหญ่เป็นครั้งแรกในปี ค.ศ. 1991 แล้วก็ชนะโดยทันทีในปี ค.ศ. 1992
เกลเลอร์ยังเป็นผู้ฝึกสอนให้แก่แชมป์โลกหมากรุกสากลอย่างโบริส สปัสสกี และอนาโตลี คาร์ปอฟ ทั้งยังเป็นผู้เขียนหนังสือเกี่ยวกับหมากรุกสากล
แอรอน รัสเซล

แอรอน โจเซฟ รัสเซล (4 มิถุนายน ค.ศ. 1993 –) เป็นวอลเลย์บอลชาวอเมริกัน เขาเล่นตำแหน่งตัวตีด้านนอก ให้กับสโมสรซีร์ซาฟาตีเปรูจาในประเทศอิตาลี
ประวัติ.
ในฤดูกาล 2015–16 เขาเซ็นสัญญาอาชีพครั้งแรกของเขากับสโมสรซีร์ซาฟาตีเปรูจาในประเทศอิตาลี
ทะเลสาบชูเซ็นจิ

ทะเลสาบชูเซ็นจิ (; โรมาจิ: "Chūzenji-ko"; : ชูเซ็นจิ-โกะ) เป็นทะเลสาบน้ำจืดในอุทยานแห่งชาตินิกโก จังหวัดโทจิงิ เกิดขึ้นเมื่อราว 20,000 ปีที่แล้ว เมื่อภูเขาไฟนันไตเกิดการปะทุและไหลลงไปปิดทางแม่น้ำ นอกจากนี้ยังเป็นทะเลสาบที่อยู่สูงที่สุดในญี่ปุ่นจากระดับน้ำทะเล โดยมีความสูงกว่า 1,269 เมตรเหนือระดับน้ำทะเล และเป็นทะเลสาบที่มีความลึกเป็นอันดับ 7 ในญี่ปุ่น โดยส่วนที่ลึกที่สุดมีความลึกกว่า 163 เมตร
ทะเลสาบชูเซ็นจิถูกค้นพบในปี พ.ศ. 1325 จากการที่มีภิกษุนามว่า "โชโด" และคณะของท่านปีนขึ้นไปบนภูเขาไฟนันไต และเนื่องจากภูเขาแห่งนี้มีเส้นทางที่อันตราย จึงมีการห้ามผู้หญิง ม้า และวัวขึ้นไปจนถึงปี พ.ศ. 2415 ต่อมาในกลางยุคเมจิ บรรดาทูตจากยุโรปจำนวนมากได้เข้าไปสร้างที่พักผ่อนบริเวณโดยรอบทะเลสาบแห่งนี้ นอกจากนี้ยังมีการสร้างศาลเจ้าฟูตาราซังและวัดชูเซ็นจิขึ้น ในฤดูใบไม้ผลิ ต้นซากูระจำนวนมากรอบ ๆ ทะเลสาบจะบาน
อ็อทโท บรูนเฟ็ลส์

อ็อทโท บรูนเฟ็ลส์ (ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนทซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ "Herbarum vivae eicones" (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
สิ่งสืบเนื่อง.
บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล "Brunfelsia" ในวงศ์มะเขือ
ภาษาบูรูซู

ภาษาบูรูซู (Burusu language) หรือ ภาษาบูลูซู มีผู้พูด 4,350 คน เมื่อ พ.ศ. 2550 ในจังหวัดกาลีมันตันตะวันออก ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาบอร์เนียวเหนือ สาขาย่อย เรยัง-ซาเยา
สมาคมชาวมาเลเซียเชื้อสายจีน

สมาคมชาวมาเลเซียเชื้อสายจีน (จีนตัวย่อ: 马来西亚华人公会; จีนตัวเต็ม: 馬來西亞華人公會; พินยิน: Mǎláixīyà Huárén Gōnghuì;) เป็นพรรคการเมืองเชื้อชาติเดียวในมาเลเซียซึ่งเป็นตัวแทนของชาวมาเลเซียเชื้อสายจีน เป็นหนึ่งในสามพรรคหลักของแนวร่วมแห่งชาติ เป็นพรรคที่ทรงอิทธิพลพรรคหนึ่งในมาเลเซีย สามารถควบคุมสื่อที่สำคัญในมาเลเซียได้
การก่อตั้ง.
การก่อตั้งสหพันธรัฐมลายาไม่ได้เป็นผลดีต่อชาวจีน เพราะสิทธิในการเป็นพลเมืองของกลุ่มที่ไม่ใช่ชาวมลายูถูกเพิกถอน สมาคมชาวมาเลเซียเชื้อสายจีนก่อตั้งขึ้นเมื่อ 27 กุมภาพันธ์ พ.ศ. 2492 โดยการนำของนักธุรกิจชาวจีนช่องแคบ ตัน เชงลอก ทำให้เกิดความตึงเครียดระหว่างชาวจีนกับชาวมลายูและโอน จาฟาร์ผู้นำอุมโนพยายามวางระยะห่างจากตัน
ตันเคยเป็นสมาชิกสันนิบาตมลายาต่อต้านญี่ปุ่น สมาชิกแรกต่อตั้งของสมาคมส่วนใหญ่เป็นสมาชิกก๊กมินตั๋งและเข้าร่วมในฐานะเป็นทางเลือกที่เป็นองค์กรฝ่ายตรงข้ามกับพรรคคอมมิวนิสต์มลายา และได้รับการสนับสนุนจากอังกฤษที่กลับมาปกครองมลายาอีกครั้ง สมาชิกจะแบ่งเป็นกลุ่มย่อยตามบ้านเกิดในจีน ผู้นำคนแรกของสมาคมเป็นอดีตผู้นำทางทหารของก๊กมินตั๋ง เลือง ยิวโกห์
หลังเหตุจลาจล พ.ศ. 2512.
การเลือกตั้งทั่วไปครั้งที่ 3 ของมาเลเซียเกิดขึ้นเมื่อ 10 พฤษภาคม พ.ศ. 2512 สมาคมได้ 13 ที่นั่ง แต่สูญเสียการบริหารรัฐปีนัง ใน พ.ศ. 2517 ตัน เซียวซินได้ลาออกจากพรรคด้วยเหตุผลทางสุขภาพ
พ.ศ. 2528 – 2546.
ในพ.ศ. 2528 ตัน กุนซวานได้เป็นหัวหน้าพรรค แต่อีกปีต่อมา เขาถูกฟ้องร้องในคดีทุจริตและต้องลาออกไป ลิง เลืองซิกขึ้นมาเป็นหัวหน้าพรรคแทน เขาลาออกใน พ.ศ. 2539 ลิม อาห์เล็กขึ้นมาเป็นหัวหน้าพรรคแทน ลิมได้เรียกร้องความสนใจของชุมชนชาวจีนให้มีมากขึ้น
ใน พ.ศ. 2542 เกิดการแบ่งส่วนภายในพรรค ลิมลาออกจากตำแหน่งรัฐมนตรีและเสนอให้ชัน กองชอยเข้าร่วมคณะรัฐมนตรีแทนหลังหารเลือกตั้ง พ.ศ. 2542 แต่มีกลุ่มที่เสนอให้ อง กาติงขึ้นเป็นรัฐมนตรีแทน ในที่สุด นายกรัฐมนตรี มหาธีร์ โมฮัมหมัดเข้ามาไกล่เกลี่ย
พ.ศ. 2546 – ปัจจุบัน.
ใน พ.ศ. 2551 สมาคมได้รับเลือกตั้งน้อยลง และทำให้เกิดความแตกแยกภายในพรรคอีกระหว่างกลุ่มขององ ตีแกต และชิง ชอยเลก ทำให้เกิดวิกฤติผู้นำภายในพรรค จน พ.ศ. 2553 กลุ่มของชิง และผู้สนับสนุนอง ตีแกต ลาออกจากคณะกรรมการบริหารพรรคและเลือกตั้งกันใหม่ ชิงได้เป็นหัวหน้าพรรคและได้พยายามประสานรอยร้าวระหว่างกลุ่ม